Найбольш часу патрабуе кантрольная дзейнасць, але нямала сіл траціцца і на папяровую работу. Тут ужо не даводзіцца лічыцца нават з асабістым часам. Напэўна, таму ў Вольгі Міхайлаўны заўсёды настолькі прадуктыўныя паказчыкі. Летась галоўны спецыяліст райінспекцыі правяла 25 планавых і 12 пазапланавых праверак, па выніках якіх былі вынесены 4 прэтэнзіі аб пакрыцці ўрону, нанесенага прыродзе, на агульную суму 49 мільёнаў рублёў. За мінулы год толькі ёю складзены 63 адміністрацыйныя пратаколы, а памер выпісаных службовым асобам, індывідуальным прадпрымальнікам і грамадзянам штрафаў — каля 79 мільёнаў рублёў. Разам з тым праведзена каля 150 рэйдаў па навядзенні парадку на зямлі.